**Memo_skola**

**РЕПУБЛИКА СРБИЈА**

**ОШ ''СТЕФАН НЕМАЊА'' У НИШУ**

Број: 01-3896

Датум: 29.03.2018. године

Н И Ш

На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/2017 - даље: Закон), члана 66. Закона о основном образовању и васпитању ("Сл. гласник РС", бр. 55/2013 и 101/2017) и члана 55. став 1. тачка 1) Статута школе бр. 01-3820 од 20.03.2018. године ОШ "Стефан Немања" у Нишу, Школски одбор је на седници одржаној дана 29.03.2018. године донео

**ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА**

**ОШ ''СТЕФАН НЕМАЊА'' У НИШУ**

**I Опште одредбе**

**Члан 1.**

Правилником о похваљивању и награђивању ученика (даље: Правилник) у ОШ "Стефан Немања" у Нишу(даље: Школа), прописују се врсте похвала и награда које се могу доделити ученицима Школе, поступак покретања иницијативе за додељивање похвала и награда ученицима, надлежности органа Школе за доношење одлуке о похваљивању и награђивању као и услови и начин њиховог додељивања.

**Члан 2.**

Као посебан облик признања у току школовања ученику се додељује диплома или награда за изузетан општи успех, односно за изузетан успех из појединих наставних области или предмета и изузетна постигнућа у било којој области рада школе.

**II Похвале и награде ученика**

**Члан 3.**

У циљу подстицања ученика за постизање бољих резултата у образовно-васпитном раду, владању и слободним активностима, Школа похваљује и нагрђује ученике који постижу изузетне резултате у:

- реализацији и применинаставног плана и програма;

- успешном репрезентовању школе на такмичењима и смотрама;

- организацији друштвено корисних, хуманитарних и ваннаставних активности;

- другим облицима рада дефинисаним Годишњим планом рада Школе.

Похвале и награде додељују надлежни органи Школе на основу одредаба овог Правилника, а у складу са Законом о основном образовању и васпитању.

Оцењивање успеха и рада ученикау појединим облицима образовно-васпитног рада врши се и додељивањем посебних признања у виду диплома, повеља, похвала, награда и слично.

**III Дипломе за изузетан успех ученика**

**Члан 4.**

**Диплома ''Вук Караџић''** додељује се ученику на основу Правилника о дипломама за изузетан успех ученика у основној школи.

**Посебна диплома** додељује се ученику на основу Правилника о дипломама за изузетан успех ученика у основној школи.

**Члан 5.**

**Диплома ''Вук Караџић''** додељује се ученику основне школе, ако почев од петог разреда до краја школовања сваке школске године постигне одличан успех из свих предмета прописаних наставним планом и програмом и примерено владање и ако, поред постигнутог одличног успеха из свих предмета прописаних наставним планом и програмом и примереним владањем, добије најмање једну посебну диплому или једну од преве три награде на општинском или градском такмуичењу.

**Члан 6.**

Поступак за доделу **дипломе ''Вук Караџић''** и **посебне дипломе** покреће Одељенско веће.

**Диплома ''Вук Краџић''** и **посебне дипломе** додељују се ученику јавно.

**IV Похваљивање ученика**

**Члан 7.**

Ученицима који се истичу својим радом и понашањем, ученицима који се истичу у савлађивању појединих наставних области, као и ученицима који постижу изузетне резултате у свеобухватним активностима школе, додељују се похвале дипломе и књиге.

Похвале додељују предметни наставник, Одељенски старешина, Одељенско веће Наставничко веће и Директор Школе.

Дипломе и књиге додељује Наставничко веће Школе, на предлог одељенског старешине или предметног наставника.

**Члан 8.**

Похвале могу бити писмене и усмене.

Похвале се саопштавају ученику непосредно, на састанку одељенске заједнице ученика, преко књиге обавештења, на родитељском састанку и на пригодној свечаност у Школи (прослава Дана школе, завршетка школске године).

**Члан 9.**

Писмена похвала ученику може бити дата као похвалница (признање) за постигнути успех у образовно-васпитном раду и понашању у Школи и за остварена постигнућа на такмичењима и смотрама које организује Министарство просвете, науке и технолошког развоја Републике Србије, стручна друштва или Школа.

**Члан 10.**

У Школи се додељују похвале:

**Похвала ''Ученик генерације''** додељује се најуспешнијем ученику генерације за постигнут успех у наставним и ваннаставним активностима, такмичењима и другим облицима рада у току школовања.

**Похвала ''Спортиста генерације''** и **''Спортисткиња генерације''** додељује се ученику кога је предложио предметни професор физичког васпитања, а који има највише поенаса спортских такмичења на основу овог Правилника.

**Похвала ''Спортиста генерације''** додељује се једном ученику завршног разреда који је у току школовања постигао изузетне резултатеу спортским активностима и најмање најмање општи врло добар успех из наставних предмета и примерено владање.

**Похвалу ''Спортиста генерације''** додељује Наставничко веће Школе, на предлог одељенског већа, по прибављеном мишљењу Ученичког парламента Школе.

**V Награђивање ученика**

**Члан 11.**

Награде се додељују ученицима који се истичу постигнутим успехом из наставних предмета, који постижу изузетне резултате на такмичењима и смотрама, који су се истакли својим осмогодишњим успешним радом у школским акцијама, хуманитарним, слободним активностима и другим облицима рада дефинисаним Планом рада Школе.

**Члан 12.**

Ученике који су добили **диплому ''Вук Караџић''** Наставничко веће на крају осмог разреда награђује књигом.

Наставничко веће награђује књигом ученике који су освојили једно од прва три места на републичком такмичењу у организацији Министарства просвете, науке и технолошког развоја из предмета.

Награда се додељује и **''Спортисти генерације''** и **''Спортисткињи генерације''**.

Ученици се могу наградити и на следећи начин:

1. Упућивањем на екскурзију, летовање, зимовање и слично;
2. Посетом позоришним и биоскопским представама, концертима, спортским манифестацијама и слично;
3. Куповином књига, спорстке опреме, школских реквизита прибора и слично.

Поједином ученику може се доделити истовремено и похвала и награда.

**VI Критеријуми и поступак за избор ученика генерације**

**Члан 13.**

Овим Критеријумима се одређује начин избора Ученика генерације.

Предлог за награде формулише у писменој форми одељенски старешина у консултацији са својом одељенском заједницом.

**Похвала ''Ученик генерације''** додељује се ученику Школе који од првог разреда до краја школовања сваке школске године постигне одличан успех из свих предмета прописаних наставним планом и програмом и владања (носилац дипломе ''Вук Караџић'').

**Похвалу ''Ученик генерације''** додељује Наставничко веће на предлог одељенског већа, по прибављеном мишљењу Ученичког парламента.

Похвала се додељује само једном ученику.

При избору ученика генерацијевреднују се следећа постигнућа ученика:

1. Општи успех и владање постигнути на крају другог полугодишта сваке Школске године;
2. Успех постигнут на такмичењима у знању и стваралаштву из појединих предмета које организује Министарство просвете, науке и технолошког развоја, стручна друштва и Школа;
3. Освојене награде на такмичењима;
4. Учешће и освајање награда на такмичењима и конкурсима који се организују ван школе, а који се баве питањима васпитања и образовања ученика (ваннаставне активности ученика).

КРИТЕРИЈУМИ БОДОВАЊА ЗА УЧЕНИКА ГЕНЕРАЦИЈЕ

|  |  |
| --- | --- |
| Средња оцена сваке школске године | 5 |
|  |  |
| ПОЈЕДИНАЧНА ТАКМИЧЕЊА |  |
| - учешће на Регионалном такмичењу | 1 |
| - похвала на Регионалном такмичењу | 2 |
| - треће место (награда) на Регионалном такмичењу | 3 |
| - друго место (награда) на Регионалном такмичењу | 4 |
| - прво место (награда) на Регионалном такмичењу | 5 |
|  |  |
| - учешће на Републичком такмичењу | 5 |
| - учешће на Републичком такмичењу + треће место на Регионалном такмичењу | 6 |
| - учешће на Републичком такмичењу + друго место на Регионалном такмичењу | 7 |
| - учешће на Републичком такмичењу + прво место на Регионалном такмичењу | 8 |
|  |  |
| - похвала на Републичком такмичењу | 10 |
| - треће место (награда) на Републичком такмичењу | 12 |
| - друго место (награда) на Републичком такмичењу | 14 |
| - прво место (награда) на Републичком такмичењу | 16 |
|  |  |
| - учешће на Међународним такмичењима |  |
| - учешће на Међународној олимпијади | 25 |
| - похвала на Међународној олимпијади | 27 |
| - треће место (награда) на Међународној олимпијади | 29 |
| - друго место (награда) на Међународној олимпијади | 31 |
| - прво место (награда) на Међународној олимпијади | 35 |
|  |  |
|  |  |
| ЕКИПНА ТАКМИЧЕЊА |  |
| Регионална такмичења |  |
| - треће место (сваки члан екипе по) | 1 |
| - друго место (сваки члан екипе по) | 2 |
| - прво место (сваки члан екипе по) | 3 |
| Републичка такмичења |  |
| - треће место (сваки члан екипе по) | 4 |
| - друго место (сваки члан екипе по) | 5 |
| - прво место (сваки члан екипе по) | 7 |
|  |  |
| СПОРТСКА ТАКМИЧЕЊА |  |
| Појединачна такмичења |  |
| - похвала на Регионалном такмичењу | 1 |
| - треће место (награда) на Регионалном такмичењу | 2 |
| - друго место (награда) на Регионалном такмичењу | 3 |
| - прво место (награда) на Регионалном такмичењу | 5 |
|  |  |
| - учешће на Републичком такмичењу | 5 |
| - похвала на Републичком такмичењу | 6 |
| - треће место (награда) на Републичком такмичењу | 7 |
| - друго место (награда) на Републичком такмичењу | 8 |
| - прво место (награда) на Републичком такмичењу | 10 |
|  |  |
| Екипни спортови |  |
| - треће место (награда) на Регионалном такмичењу (сваки члан екипе) | 1 |
| - друго место (награда) на Регионалном такмичењу (сваки члан екипе) | 2 |
| - прво место (награда) на Регионалном такмичењу (сваки члан екипе) | 3 |
|  |  |
| - учешће на Републичком такмичењу | 3 |
| - треће место (награда) на Републичком такмичењу (сваки члан екипе) | 4 |
| - друго место (награда) на Републичком такмичењу (сваки члан екипе) | 5 |
| - прво место (награда) на Републичком такмичењу (сваки члан екипе) | 7 |
|  |  |

НАПОМЕНА:

- за поједина такмичења у једној школској години из једног предмета бодује се само успех на највишем нивоу;

- бодује се свака школска година и сваки предмет;

- када је кандидат из једног предмета освојио више појединачних места на такмичењима узима се у обзир најбољи остварени резултат, односно највећи број бодова;

- када је кандидат из два или више предмета освојио по једно или више појединачних места, бодови из свих предмета сабирају се, при чему се узимају у обзир најбољи остварени резултати из сваког предмета;

- смотре талената су такмичења из разних области (литерарна, ликовна, математика, историја, информатика...) које организују различита друштва, организације и асоцијације.

**VII Комисија за избор ученика генерације**

**Члан 14.**

Комисију за избор ученика генерације чине три наставника које именује Директор школе.

На основу прикупљених и проверених података Комисија прави ранг листу кандидата коју доставља на увид ученицима и наставницима посредством огласне табле Школе.

Наставничко веће Школе разматра предлог Комисије, доноси одлуку и проглашава најуспешнијег ученика генерације.

Приговор или жалба на одлуку Наставничког већа Школе, подноси се Школском одбору у року од три дана након саопштавања проглашења Ученика генерације.

Жалбу може уложити сваки ученик или радник школе ако сматра да је награда додељена ученику који је не заслужује.

Школски одбор разматра жалбу и доноси одлуку у року од седам дана од дана подношења жалбе.

Одлука Школског одбора је коначна.

**Члан 15.**

Право на ослобађање од наставе ученик стиче учешћем на такмичењу.

Право на ослобађање од похађања редовне наставе ученик користи искључиво за припремање за такмичење.

Ако је такмичење раднг дана, ученик је ослобођен наставе.

Ученик је ослобођен редовне настев због припрема за такмичење:

- 1 радни дан за Општинско такмичење;

- 2 радна дана за Окружно такмичење;

- 3 радна дана за Републичко такмичење;

- 4 радна дана за Међународно такмичење.

**VIII Поступак покретања иницијативе за похваљивање и награђивање ученика**

**Члан 16.**

Иницијативу за похваљивање и награђивање ученика може дати одељенска заједница ученика, одељенски старешина, одељенско веће, Наставничко веће и Директор Школе.

Предлог за похвалу или награду доставља се надлежном органу школеу писаној форми са образложењем на разматрање и одлучивање.

Надлежни орган Школе обавезан је да предлог размотри и о њему одлучи најкасније у року од осам дана од дана подношења предлога.

**IX Надлежност органа за доношење одлука**

**Члан 17.**

Ученика могу похвалити одељенски старешина, одељенско веће, стручна већа за област предмета, Наставничко веће и Директор Школе.

На одлуку о додељивању похвале или награде може се уложити жалба Школском одбору у року од три дана од дана саопштавања одлуке.

Жалбу може уложити сваки ученик или радник школе ако сматра да је награда додељена ученику који је не заслужује.

Школски одбор разматра жалбу и доноси одлуку у року од седам дана од дана подношења жалбе.

Одлука Школског одбора је коначна.

**X Прелазне и завршне одредбе**

**Члан 18.**

Тумачење одредби овог правилника даје Школски одбор.

**Члан 19.**

Правилник ступа на снагу осмог дана од дана објављивања на огласној табли Школе.

**Члан 20.**

Даном ступања на снагу овог правилника престаје да важи Правилник о похваљивању и награђивању у ОШ "Стефан Немања" у Нишу број 01-3672 од 26.12.2013. године.

Пред­сед­ник Школ­ског од­бо­ра

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник је заведен под деловодним бројем 01-3896 од 29.03.2018. године, а објављен је на огласној табли Школе, дана 30.03.2018. године.

Датум ступања на снагу

07.04.2018. године

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_